APSTIPRINĀTS

 ar VAS „Latvijas dzelzceļš”

 Valdes 2020.gada 14.decembrī

 lēmumu Nr. VL-77/476

**Valsts akciju sabiedrības „Latvijas dzelzceļš”** **noteikumi par kravas vagona tipa (vienības) atbilstības** **apliecināšanas pakalpojumiem**

*(ar grozījumiem, kas apstiprināti ar valsts akciju sabiedrības „Latvijas dzelzceļš” Valdes 26.03.2024. lēmumu Nr. VL-1.6/126–2024 un spēkā no 08.04.2024.)*

1. Lietotie termini:

1.1. LDz - valsts akciju sabiedrība „Latvijas dzelzceļš”;

1.2. Pasūtītājs – kravas vagona īpašnieks vai tiesiskais lietotājs.

2. Noteikumi par kravas vagona tipa (vienības) atbilstības apliecināšanas pakalpojumiem izstrādāti pamatojoties uz Ministru kabineta 09.06.2020 noteikumu Nr.374 „Dzelzceļa savstarpējās izmantojamības noteikumi” 85.punktu un nosaka pakalpojumu sniegšanas kartību un cenas (turpmāk – Noteikumi).

3. Saskaņā ar Noteikumu nosacījumiem LDz sniedz Pasūtītājam šādus apliecināšanas pakalpojumus:

3.1. 1520 mm sliežu ceļa platuma kravas vagona tipa atbilstības apliecināšanu nacionālajām prasībām un LDz pārvaldītājai publiskās lietošanas dzelzceļa infrastruktūrai;

 3.2. 1520 mm sliežu ceļa platuma konkrēta kravas vagona vienības atbilstības apliecināšanu kravas vagona tipam (turpmāk - Pakalpojumi).

4. Pakalpojumi tiek sniegti, pamatojoties uz Pasūtītāja iesniegto pieteikumu (pieteikuma formas ir Noteikumu 1. un 2 pielikumā), pievienojot atbilstības noteikšanai nepieciešamos dokumentus. Nepieciešamības gadījumos LDz var pieprasīt precizēt saņemto informāciju vai iesniegt papildus dokumentus.

5. Pakalpojumi ietver:

5.1. pieteikuma izskatīšanu;

5.2. ritekļa (kravas vagona) tipa un/vai vagona vienības tehniskās dokumentācijas izskatīšanu, atbilstības novērtēšanu un lēmuma pieņemšanu;

5.4. lēmuma paziņošanu Pasūtītājam, un, - pozitīva lēmuma gadījumā - apliecinājuma izsniegšanu (aplecinājumu paraugi ir Noteikumu 3.un 4.pielikumā).

*(ar grozījumiem, kas apstiprināti ar Valdes 26.03.2024. lēmumu Nr.VL-1.6/126-2024 un spēkā no 08.04.2024.)*

6. Pakalpojumu cenas:

6.1. 3.1.punktā minētā Pakalpojuma cena ir 45,00 EUR par vienu kravas vagona tipa apliecināšanu; *(ar grozījumiem, kas apstiprināti ar valsts akciju sabiedrības „Latvijas dzelzceļš” Valdes 26.03.2024. lēmumu Nr. VL-1.6/126–2024)*

6.2. 3.2.punktā minētā Pakalpojuma cena ir 45,00 EUR par vienu vagonu.

Pakalpojuma cena tiek uzrādīta, neieskaitot pievienotās vērtības nodokli (PVN). PVN summa tiks uzrādīta LDz rēķinos atsevišķi. LDz ir tiesības pārskatīt Pakalpojuma cenu apmēru, publicējot Noteikumu grozījumus saskaņā ar Noteikumu 9.punkta prasībām.

*(ar grozījumiem, kas apstiprināti ar Valdes 26.03.2024. lēmumu Nr.VL-1.6/126-2024 un spēkā no 08.04.2024.)*

7. LDz 7 (septiņu) kalendāro dienu laikā, skaitot no pieteikuma saņemšanas datuma, iesniedz rēķinu, kuru Pasūtītajam jāsamaksā 10 (desmit) kalendāro dienu laikā. Rēķins tiek uzskatīts par samaksātu, kad attiecīgās summas ir ieskaitītas LDz bankas kontā.

8. Ja Pasūtītājs nav samaksājis LDz rēķinu noteiktajā laikā, LDz ir tiesības apturēt vai atcelt pakalpojuma sniegšanu, paziņojot par to Pasūtītājam rakstveidā. Ar datumu, kad LDz nosūta Pasūtītajam paziņojumu par pakalpojuma sniegšanas atcelšanu, Pasūtītajā pieteikums tiek uzskatīts par spēku zaudējošo.

9. Noteikumu spēkā esošā redakcija ir pieejama LDz tīmekļa vietnē www.ldz.lv. Ja LDz veic Noteikumu grozījumus, jaunas Pakalpojumu cenas tiek piemērotas pēc Noteikumu grozījumu apstiprināšanas pieteiktiem Pakalpojumiem. *(ar grozījumiem, kas apstiprināti ar Valdes 26.03.2024. lēmumu Nr.VL-1.6/126-2024 un spēkā no 08.04.2024.)*

Tehniskās vadības direktors E.Feldmanis

 VAS “Latvijas dzelzceļš” noteikumu par kravas

vagona tipa (vienības) atbilstības

apliecināšanas pakalpojumiem

 1.pielikums

*(ar grozījumiem, kas apstiprināti ar Valdes 26.03.2024. lēmumu Nr.VL-1.6/126-2024 un spēkā no 08.04.2024.)*

(Pieteikumu noformē uz Pasūtītāja veidlapas)

\_\_\_\_\_\_\_\_\_\_20\_\_\_\_\_ Nr.\_\_\_\_\_\_

 VAS “Latvijas dzelzceļš”

 Vilcienu kustības pārvaldes vadītājam

 \_\_\_\_\_\_\_\_\_\_\_\_\_\_\_\_\_\_\_\_\_\_\_

PIETEIKUMS

Par kravas vagona tipa atbilstības apliecināšanu

nacionālajām prasībām un LDz pārvaldītajai

publiskās lietošanas infrastruktūrai

 Saskaņā ar MK 09.06.2020. noteikumu Nr.374 „Dzelzceļa savstarpējās izmantojamības noteikumi” 85.punktu, lūdzu apliecināt \_\_\_\_\_\_\_\_\_ kravas vagona tipa atbilstību nacionālajam prasībām un LDz pārvaldītajai publiskas lietošanas infrastruktūrai.

Pielikumā:

* kravas vagona ekspluatācijas rokasgrāmata vai tehniskie nosacījumi;
* kravas vagona tehniskās pases kopija;
* kravas vagona tehniskā stāvokļa apskates akta oriģināls;
* kravas vagona atbilstības sertifikāts, ja vagons ir jaunuzbūvēts.

Amats (paraksts) (vārds, uzvārds)

Izpildītājs

tālruņa numurs

 VAS “Latvijas dzelzceļš” noteikumu par kravas

vagona tipa (vienības ) atbilstības

apliecināšanas pakalpojumiem

 2.pielikums

*(ar grozījumiem, kas apstiprināti ar Valdes 26.03.2024. lēmumu Nr.VL-1.6/126-2024 un spēkā no 08.04.2024.)*

 (Pieteikumu noformē uz Pasūtītāja veidlapas)

\_\_\_\_\_\_\_\_\_\_20\_\_\_\_\_ Nr.\_\_\_\_\_\_

 VAS “Latvijas dzelzceļš”

 Vilcienu kustības pārvaldes vadītājam

 \_\_\_\_\_\_\_\_\_\_\_\_\_\_\_\_\_\_\_\_\_\_\_

PIETEIKUMS

Par kravas vagona vienības

atbilstības apliecināšanu kravas vagona tipam

 Saskaņā ar MK 09.06.2020. noteikumu Nr.374 „Dzelzceļa savstarpējās izmantojamības noteikumi” 85.punktu, lūdzu apliecināt kravas vagona Nr.\_\_\_\_\_\_\_\_\_\_\_ atbilstību kravas vagona tipam.

Pielikumā:

* kravas vagona tehniskās pases kopija;
* kravas vagona tehniskā stāvokļa apskates akta oriģināls.

Amats (paraksts) (vārds, uzvārds)

Izpildītājs

tālruņa numurs

VAS “Latvijas dzelzceļš” noteikumu

par kravas vagona tipa (vienības) atbilstības apliecināšanas pakalpojumiem

 3.pielikums

*(ar grozījumiem, kas apstiprināti ar valsts akciju sabiedrības „Latvijas dzelzceļš” Valdes 26.03.2024. lēmumu Nr. VL-1.6/126–2024 un spēkā no 08.04.2024.)*

#

#  *Paraugs*

**APLIECINĀJUMS**

## Ar šo valsts akciju sabiedrība “Latvijas dzelzceļš” (LDz), atbilstoši Ministru kabineta 09.06.2020. noteikumu Nr.374 ,,Dzelzceļa savstarpējās izmantojamības noteikumi” 85.punktā noteiktajam un Valsts akciju sabiedrības „Latvijas dzelzceļš” noteikumiem par kravas vagona tipa (vienības) atbilstības apliecināšanas pakalpojumiem, apliecina, ka 1520 mm sliežu ceļu platuma kravas vagona tips:

***12-9763-01-*** *modeļa universālais pusvagons*

**atbilst nacionālajām prasībāmun LDz pārvaldītajai publiskās lietošanas infrastruktūrai.**

## Apliecinājums izsniegts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(komersanta firma, reģistrācijas Nr.)*

### Vilcienu kustības pārvaldes vadītājs *( paraksts) ( vārds, uzvārds)*

VAS “Latvijas dzelzceļš” noteikumu

par kravas vagona tipa (vienības) atbilstības apliecināšanas pakalpojumiem

 4.pielikums

*(ar grozījumiem, kas apstiprināti ar valsts akciju sabiedrības „Latvijas dzelzceļš” Valdes 26.03.2024. lēmumu Nr. VL-1.6/126–2024 un spēkā no 08.04.2024.)*

#  *Paraugs*

**APLIECINĀJUMS**

## Ar šo valsts akciju sabiedrība “Latvijas dzelzceļš” (LDz), atbilstoši Ministru kabineta 09.06.2020. noteikumu Nr.374 ,,Dzelzceļa savstarpējās izmantojamības noteikumi” 85.punktā noteiktajam un Valsts akciju sabiedrības „Latvijas dzelzceļš” noteikumiem par kravas vagona tipa (vienības) atbilstības apliecināšanas pakalpojumiem, apliecina, ka 1520 mm sliežu ceļa platuma kravas vagona vienība:

***(vagona Nr.)***

**atbilst kravas vagona tipam:**

***12-9763-01-*** *modeļa universālais pusvagons*

## Aplecinājums izsniegts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

##   *(komersanta firma, reģ.numurs)*

### Vilcienu kustības pārvaldes vadītājs *( paraksts) ( vārds, uzvārds)*